Tietosuojaseloste  
EU:n yleinen tietosuoja-asetus (2016/679)

Tietosuojalaki (1050/2018)

# 1. Tietosuojaselosteen nimi

Rakennusvalvonnan asiakasrekisteri

# 2. Rekisterinpitäjä

Iin kunta/ Yhdyskuntapalvelut

3. Yhteyshenkilö rekisteriä koskevissa asioissa

Urpo Hyry

050 430 2615

urpo.hyry@ii.fi

# 4. Tietosuojavastaava

Tietopalveluasiantuntija, tietosuojavastaava   
050 310 3461  
riitta.hautamaki@ii.fi

# 5. Henkilötietojen käsittelyn tarkoitukset

Rekisterin käyttötarkoituksena on viranomaistoiminta ja seuraavat tehtävät: Rakennuslupien käsittely, lupaehtojen valvonta, väestörekisterikeskukselle toimitettavan aineiston käsittely, tilastotuotanto

# 6. Henkilötietojen käsittelyn oikeusperuste

Henkilötietojen käsittelyn perustana on lakisääteisten velvoitteiden toteuttaminen. Henkilötietojen käsittelyn perusteena ovat mm.  
- EU:n yleinen tietosuoja-asetus 6 artikla, kohta 1 c (2016/679)

- Tietosuojalaki 29§ (1050/2018)

# 7. Käsiteltävät henkilötietoryhmät

Henkilötietoja kerätään sähköisesti Lupa.fi -palvelun lupahakemuksella. Siihen kerätään nimi, osoite, puhelinnumero, sähköposti, henkilötunnus ja kiinteistötunnus. Lupapisteestä henkilötiedot siirretään Facta-kuntarekisteriin päätöksentekoa ja laskutusta varten.

# 8. Käsiteltävien henkilötietojen lähteet

Lupapiste.fi -järjestelmä, johon tiedot pyydetään hakijalta itseltään sähköisellä hakemuksella. Palveluun kirjaudutaan pankkitunnuksilla, varmennekortilla tai mobiilivarmenteella. Muita tietolähteitä ovat digi- ja väestövirasto sekä maanmittauslaitoksen kiinteistötietojärjestelmä ja lainhuuto- ja kiinnitysrekisteri. Tiedot kertyvät vain sähköiseen järjestelmään, jonka käyttö on rajoitettu.

# 9. Henkilötietojen siirrot ja luovutukset

Lupatiedot lähetetään asiakkaalle. Lupapäätös lähetetään järjestelmästä, mutta menee myös paperisena.

Tietojen luovutukset

Tietoja luovutetaan säännönmukaisesti digi- ja väestötietovirastoon, jonne lähetetään Facta-kuntarekisteristä tiedot lupapäätöksistä, rakennustöiden aloituksesta, valmistumisesta ja raukeamisesta.

Rekisteri on vain viranomaiskäyttöön. Sitä sovelletaan yhteydenpitoon rakennus- ja kiinteistöjenvalvontahenkilöstön sekä kiinteistöjen omistajien välillä.

Luovutamme henkilötietoja vain lakisääteisten velvollisuuksien täyttämiseksi.

# 10. Tietojen siirto EU:n tai ETA:n ulkopuolelle

Tietoja ei siirretä EU:n tai ETA:n ulkopuolelle.

# 11. Tietojen säilytysaika

Tietojen säilytyksessä, arkistoinnissa ja hävittämisessä noudatetaan kulloinkin voimassa olevia säännöksiä ja määräyksiä.

# 12. Rekisteröidyn oikeuksien kuvaaminen

Oikeus tarkastaa tiedot

Sinulla on oikeus saada tieto siitä, käsittelemmekö henkilötietojasi, ja tarkastaa mitä tietoja olemme sinusta keränneet.

Oikeus tiedon oikaisemiseen tai poistamiseen

Sinulla on oikeus pyytää sinua koskeva virheellisesti merkitty tieto oikaistavaksi. Sinulla on myös oikeus pyytää henkilötietosi poistamista rekisteristä. Tietosi poistetaan, jos käsittelylle ei enää ole olemassa laillista perustetta. Otathan huomioon, että emme voi poistaa sinua koskevia henkilötietoja,  
jos henkilötietojesi käsittely perustuu edelleen käsittelyä edellyttävän lakisääteisen velvoitteen noudattamiseen, tai jos tietoja käsitellään oikeudellisen vaateen laatimiseksi, esittämiseksi tai puolustamiseksi.

Rajoittamis- ja vastustamisoikeus

Mikäli koet, että tietosi ovat joiltain osin virheellisiä, sinulla on oikeus vaatia käsittelyn väliaikaista rajoittamista, kunnes olemme varmistaneet tietojen paikkansapitävyyden. Jos tietoja tarvitaan oikeusvaateen laatimiseksi, esittämiseksi tai puolustamiseksi, tietojen käsittelyä on kuitenkin sallittua jatkaa. Aina kun tietojesi käsittely perustuu rekisterinpitäjän oikeutettuun etuun, sinulla on oikeus vastustaa sinua koskevien tietojen käsittelyä, mikäli sinulla on tähän perusteltu syy. Tällöin emme saa enää käsitellä henkilötietojasi, ellemme voi perustellusti osoittaa, että käsittelyn jatkamiseen on olemassa huomattavan tärkeä ja perusteltu syy, jonka voidaan katsoa olevan riittävän painava syrjäyttääkseen rekisteröidyn edut oikeudet ja vapaudet.

Oikeus siirtää tiedot järjestelmästä toiseen

Sinulla voi olla oikeus saada itseäsi koskevat henkilötiedot jäsennellyssä ja yleisesti koneluettavassa muodossa ja oikeus siirtää nämä tiedot toiselle rekisterinpitäjälle (jos se on teknisesti mahdollista). Oikeus koskee tilanteita, joissa henkilötietojasi käsitellään antamasi suostumukseen perustuen tai sopimuksen perusteella.

Valitusoikeus

Mikäli koet, että olemme käsitelleet henkilötietojasi lainvastaisesti, on sinulla oikeus tehdä valitus valvontaviranomaiselle.

Kuinka voit käyttää oikeuksiasi rekisteröitynä?

Voit käydä jättämässä tietopyynnön Iin kunnan Asiointipisteellä osoitteessa Piisilta 1. Voit tehdä tietopyynnön myös Iin kunnan kirjaamon osoitteeseen kirjaamo@ii.fi. Varauduthan todistamaan henkilöllisyytesi. Määräaika tietojen toimittamiseksi tai tietopyyntöön liittyvien lisätietojen antamiseksi on kaksi viikkoa pyynnön vastaanottamisesta. Mikäli tietopyyntö on poikkeuksellisen monimutkainen ja laaja, määräaikaa voidaan jatkaa kuukauden mittaiseksi. Huomioithan, että yllä mainitut oikeudet eivät ole ehdottomia ja niihin sisältyy poikkeuksia. Oikeuksien soveltuvuuteen vaikuttaa esimerkiksi henkilötietojen käsittelyn oikeusperuste. Arvioimme jokaisen yllä mainittuihin oikeuksiin liittyvän pyynnön tapauskohtaisesti. 

**13. Automaattinen päätöksenteko ja profilointi** 

Ei automaattista päätöksentekoa tai profilointia.